text: [{"text_idx": "#000000", "text": "Seinastu vikuna hevur FaroeSoccer skr\u00e6tt nakrar dagar u\u0301r kalendaranum at gera nakrar rannso\u0301knarfer\u00f0ir kring landi\u00f0. Hetta er ein partur av arbei\u00f0inum at skra\u0301seta eldru ti\u0301\u00f0ina."}, {"text_idx": "#000001", "text": "FaroeSoccer hevur heilt fra\u0301 byrjan havt \u00e6tlanir um at skra\u0301seta bestu deildina og steypakappingina aftur til byrjanina i\u0301 a\u0301vi\u0301kavist 1942 og 1955. Men ti\u0301verri hevur ikki veri\u00f0 no\u0301g no\u0301gv ti\u0301\u00f0 og orka til hendan partin, ho\u0301ast gongd hevur veri\u00f0 i\u0301 ma\u0301linum alla ti\u0301\u00f0ina."}, {"text_idx": "#000002", "text": "Men nu\u0301 tykist veruliga at glo\u0301gva. Allan veturin at kalla hevur veri\u00f0 arbeitt nokkso v\u00e6l vi\u00f0 eldru ti\u0301\u00f0ini, m.a. eru nu\u0301 allir teir gomlu do\u0301marase\u00f0larnir, sum til eru, innlisnir og lagdir u\u0301t, b\u00e6\u00f0i elektroniskt og sum PDf-fi\u0301lur. Og ta\u0301 kanningarfer\u00f0irnar i\u0301 seinastuni OG ny\u0301ggi portalurin hja\u0301 Landsbo\u0301kasavninum, tidarrit.fo, vi\u00f0 \u00f8llum teimum gomlu f\u00f8roysku bl\u00f8\u00f0unum, koma afturat, so eru fyritreytirnar munandi betra\u00f0ar at arbei\u00f0a meira mi\u00f0vi\u0301st vi\u00f0 skra\u0301setingini av eldru ti\u0301\u00f0ini."}, {"text_idx": "#000003", "text": "H\u00f8vu\u00f0sendama\u0301li\u00f0 hja\u0301 FaroeSoccer vi\u00f0 at vitja i\u0301 Klaksvi\u0301k, a\u0301 Tv\u00f8royri, i\u0301 Va\u0301gi og a\u0301 Landsskjalasavninum (HB og B36) var at avmynda gomlu ger\u00f0ab\u00f8kurnar hja\u0301 fel\u00f8gunum, t.e. avmynda allar si\u0301\u00f0urnar i\u0301 ger\u00f0abo\u0301kunum fyri ti\u0301\u00f0arskei\u00f0i\u00f0 1942 \u2013 ta\u0301 landskappingin byrjar \u2013 upp til umlei\u00f0 1970-1975. Allasta\u00f0ni var FaroeSoccer m\u00f8tt vi\u00f0 sto\u0301rari v\u00e6lvild og a\u0301huga, og ta\u00f0 takka vit fyri. Ein sli\u0301kur tu\u0301rur sum hesin var heldur ikki m\u00f8guligur, um FaroeSoccer ikki hev\u00f0i sponsorera\u00f0a bilin fra\u0301 Bilr\u00f8kt t\u00f8kan."}, {"text_idx": "#000004", "text": "Ti\u0301\u00f0arskei\u00f0i\u00f0 1949-1970 er ta\u00f0 bara B36, HB, KI\u0301, TB og (stundum) VB, sum luttaka i\u0301 bestu deildini (Meistaradeildin) og i\u0301 steypakappingini (I\u0301safjar\u00f0arbikari\u00f0/su\u0301lan). Ti\u0301\u00f0arskei\u00f0i\u00f0 1942-1948 er eitt sindur annarlei\u00f0is samansett. Hetta koma vit nokk aftur til i\u0301 a\u00f0rari grein seinni."}, {"text_idx": "#000006", "text": "Greitt er to\u0301 longu nu\u0301, at verri enn so alt ver\u00f0ur funni\u00f0. Ein partur av arbei\u00f0inum hja\u0301 FaroeSoccer er eisini at sta\u00f0festa, hvat ikki er til \u2013 og ta\u00f0 er ti\u0301verri alt ov no\u0301gv. I\u0301 dag er st\u00f8\u00f0an tann, at eingin veit naka\u00f0 ordiliga \u2013 heldur ikki FSF."}, {"text_idx": "#000007", "text": "FaroeSoccer a\u0301 vitjan i\u0301 Va\u0301gi hja\u0301 O\u0301la Holm (hm.), fyrrverandi FSF-forseta, VB-leikara og VB-nevndarlimi. O\u0301li hevur einastu t\u00f8ku ger\u00f0abo\u0301kina hja\u0301 VB liggjandi heima hja\u0301 s\u00e6r sja\u0301lvum, ti\u0301 hann av ringum royndum veit, at ta\u00f0 er ov o\u0301trygt, at hon liggur hja\u0301 felagnum sja\u0301lvum, og eingin ordiliga hevur a\u0301byrgd av sli\u0301kum dy\u0301rgripum. Nu\u0301 eru so allar si\u0301\u00f0urnar i\u0301 hesi VB-ger\u00f0abo\u0301kini avmynda\u00f0ar, so nu\u0301 ver\u00f0ur hon kanska latin Landskjalasavninum i\u0301 Havn, har onnur fel\u00f8g hava valt at goyma si\u0301nar b\u00f8kur, eitt nu\u0301 HB og B36. Ta\u00f0 var sera hugaligt at fa\u0301a eitt fo\u0301tbo\u0301ltspra\u0301t vi\u00f0 gestabli\u0301\u00f0a O\u0301la og at kunna hann meira um FaroeSoccer \u2013 ikki minst um egnu aktivu fo\u0301tbo\u0301ltsdagar hansara, sum eru skra\u0301settir a\u0301 FaroeSoccer (umenn ikki heilt li\u00f0ugt enn) \ud83d\ude42"}]